વિધેયક અનુસાર આયોગમાં સુપ્રીમ કોર્ટ કે કોઈ હાઈકોર્ટના ચાર નિવૃત્ત ન્યાયાધીશોની સાથે છ સભ્ય હશે અને ભારતના મુખ્ય ન્યાયાધીશ સાથે ચર્ચા કરીને સભ્યોની નિમણૂક કરાશે. વિધેયકમાં ખેલાડીઓ અને તેના કોચ – બંનેની તમામ રીતની અનિયમિતતાઓ માટે કડક સજા અને દંડની જોગવાઈઓનો પ્રસ્તાવ છે. વિધેયક અનુસાર મેચ ફિક્સિંગ માટે દોષી ઠરવા પર કોઈ પણ વ્યક્તિને જેલની સજા કરાશે, જે દસ વર્ષથી ઓછી નહીં હોય અને દંડ પણ ફટકારાશે, જે મેચ ફિક્સિંગમાં સામેલ રકમનો પાંચ ગણો હશે.